Ing saiki ana manusa rong golongan (bôngsa) kang padha nglairake sêsurupane bab angawruhi: kaananing urip sawuse mati. Caritane: ing jaman kuna iya wus ana kang nyumurupi, dadi iya ora prabeda. Manusa rong warna kang dak caritakake ing dhuwur mau arane ora padha, apa manèh pratikêle ênggone mriksa kawruh mau uga ora padha. Sing sabôngsa kêkumpulane manusa kang arane ing basa Walônda sêpiritis lan sêpiritualis.